Skovlunde
Skovlunde, forstad 12 km NV for København; ca. 13.000 indb. (2016). Småhuse fra 1920'erne ligger langs med Frederikssundsvejen, men i 1960'erne blev den store Skovlunde Villaby udbygget med parcelhuse, og i samme periode opførtes almennyttige boligblokke og centerfunktioner omkring S-banestationen. Vejnettet er endnu præget af udskiftningen for 200 år siden; mange veje følger de gamle ejendomsskel, som stråler ud fra landsbyen.
Skovlunde adskilles fra Ballerup af grønne områder og erhvervsområderne Malmparken og Lautrupparken, "Danmarks Silicon Valley".

Skovlunde Kirkes hjemmeside; se også kort, foto m.m. på www.korttilkirken.dk